  Виталий Пронин Туэ мон нырысьсэ специалист луыса ужай «Шундыкар» лагерьын. Соин ик кӧня ке кышканэ вал, ужмы пӧрмоз-а шуыса. Нош куке адӟи, кыӵе нылпиос вуизы мынам отрядам, мон буйгатски. Занятиос дыръя ми трос вераським туала удмурт литература пумысен, В. Маяковский, С. Есенин но футуристъёс, этнофутуризм, кылбур техника сярысь. Учким видеокылбуръёсты. Асьмеос но «МаrvAl?» кино поттониен ӵош кӧня ке видеокылбуръёс лэсьтӥм. Йырам кылдӥз малпан: туала пиналъёс али чылкак мукетэсь, со зэмзэ ик выль поколение («поколение ӟ»), соослы кулэ ӧвӧл «попса», соос туж умой валало, мар сярысь гожъяло но кыӵе ӧръя мыно. Туж ӵем тодам вайылӥ «дети индиго» шуонэз. Но озьы ик вераме потэ: та пиналъёслы туж трос дышетсконо, лыдӟиськоно но малпаськоно на. Со зэмзэ ик выль поколение («поколение ӟ»)Пиналъёсы котькудӥз пӧртэм вал. Алнаш ёросысь Пелагея Куликовскаялэн творчествояз валтӥсь малпанэз - удмурт кылын вераськон, стилез солэн аспӧртэмлыко: кылбуръёсыз туж матын речитативлы, рэплы. Со кутылэ туж трос цитатаосты вотэсысь, соин ик со кылбуръёс туала шӧмъемесь луо. Алнаш ёросысь ик Карина Кочанова - прозаик, солэн туж умой юморескаосыз пӧрмо, нылаш туж лэчыт учке гурт улон, инкуазь шоры. Аделина Фёдорова - Ижкарын будэм адями, гуманистичной кылбуръёсты гожъя, поэзиез нюръяське адямиослэн тырмымтэосынызы. Эгра ёросысь Женя Корепановалэн кылбуръёсаз шӧдӥське туж мур малпаськон, философия. Шаркан ёросысь Юлия Фёдоровалы но Кияса ёросысь Алёна Мазитовалы туж кельше инкуазь, гурт сярысь гожъяськон. Алнаш ёросысь Мария Васильева но Марина Христофорова лэсьто классической амалэн кылбуръёсты, соос мур пуштросъемесь пӧрмо. Эгра ёросысь Галина Аверкиева шыпыт но ненег лирикаен выре, нылаш уг тоды на, кыӵе солэн валтӥсь темаез, ас шӧдэмезъя мынэ. Татарстанысь Кукмор ёросысь Лия Глухова - лулысь-сюлмысь гожъя яратон, удмурт кыл сярысь. Пичи Пурга ёросысь Юлия Дементьевалы кельшо история, шаертодон.Богдан Анфиногенов Теги: Егитъёс удмуртлитература Шунды Шундыкар  